Naspers webkoerante se gruwel-geweld kykweers | alleman
← Wat kan jy huis toe bring?
'n Gratis nuwe Afrikaanse Universiteit →
Ek stem nou nie met prof Jonathan Jansen saam wat eenkeer gekla het oor die Afrikaanse koerante die detail van hoe mense aangeval is, so "uitskree" nie. My siening is dat ons eerder die name van mense wat aangeval is, asook hoe hulle aangeval is, moet publiseer, as om in ontkenning te wees oor wat in die land aangaan.
Maar Naspers webkoerante het 'n slim feature wat vorige berigte weer uit die verlede ophaal. So by elke berig van iemand wat aangeval is, sien jy skakels na ou berigte met soortgelyke wreedheid. Telkens wanneer ek dit sien dink ek: "ag nee, is iemand al weer op so 'n manier gemartel / vermoor" – net om te besef dis eintlik nog dieselfde geval wat ek onthou wat nou weer opgehaal word.
Dit is nou 'n tipiese geval van mal raak met tegnologie. Net omdat die die tegnologie dit moontlik maak om outomaties soortgelyke berigte te vind en vertoon, beteken nie dis 'n goeie ding nie.
Ek wonder of iemand daaraan gedink het hoe onnodig pynlik dit vir die naasbestaandes moet wees, om so uit die bloute weer aan hierdie dinge herinner te word.
En as iemand nuus wil lees, wil hy in elk geval vandag se nuus lees. Om ou nuus so by te sleep laat dit lyk of Nuus24 & kie nie rerig meer genoeg van 'n nuusorganisasie is om 'n voorblad vol te maak nie.
This entry was posted in afrikaners and tagged geweld, Jonathan Jansen, koerante, misdaad, naspers, Nuus24, tegnologie, web. Bookmark the permalink.
2 Responses to Naspers webkoerante se gruwel-geweld kykweers
Desember 17, 2009 om 2:09 nm
Stem saam met jou, alleman. Bloot onnodig!
Januarie 2, 2010 om 2:11 nm
Koerante gebruik sensasie om koerante te verkoop, dis so maklik as dit (Huisgenoot doen dit ook!)
Meeste berigte is eendag sensasie. Wat ek altyd oor wonder is, wat het daarna met die mense gebeur na die koerant sy geld uit hulle gemaak het, is hulle OK? Maar die storie is nooit nuus nie, maak nie geld nie. Die volgende vars moord is die een wat die koerant verkoop.